CELEX: 62015CN0041
Language: el
Date: 2015-02-02 00:00:00
Title: Υπόθεση C-41/15: Αίτηση προδικαστικής αποφάσεως την οποία υπέβαλε το High Court of Ireland (Ιρλανδία) στις 2 Φεβρουαρίου 2015 — Gerard Dowling, Padraig McManus, Piotr Skoczylas, Scotchstone Capital Fund Limited κατά Minister for Finance

27.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/31
            
         Αίτηση προδικαστικής αποφάσεως την οποία υπέβαλε το High Court of Ireland (Ιρλανδία) στις 2 Φεβρουαρίου 2015 — Gerard Dowling, Padraig McManus, Piotr Skoczylas, Scotchstone Capital Fund Limited κατά Minister for Finance
   (Υπόθεση C-41/15)
   (2015/C 138/43)
   Γλώσσα διαδικασίας: η αγγλική
   
      Αιτούν δικαστήριο
   
   High Court of Ireland
   
      Διάδικοι στην υπόθεση της κύριας δίκης
   
   Gerard Dowling, Padraig McManus, Piotr Skoczylas, Scotchstone Capital Fund Limited
   
      κατά
   
   Minister for Finance
   
      Προδικαστικά ερωτήματα
   
   
               1)
            
            
               Απαγορεύει η δεύτερη οδηγία περί εταιρειών (1) υπό οποιεσδήποτε περιστάσεις, συμπεριλαμβανομένων των περιστάσεων της υπό κρίση υποθέσεως, την έκδοση διάταξης δικαστηρίου δυνάμει του άρθρου 9 του Credit Institutions (Stabilisation) Act, 2010 [νόμος του 2010 για τη σταθεροποίηση των πιστωτικών ιδρυμάτων], κατόπιν εκτιμήσεως του Υπουργού ότι η έκδοσή της είναι αναγκαία, εάν η εν λόγω διάταξη έχει ως αποτέλεσμα την αύξηση του κεφαλαίου μιας εταιρείας χωρίς την έγκριση της γενικής συνέλευσης· τη χωρίς την έγκριση της γενικής συνέλευσης παράδοση νέων μετοχών χωρίς προηγούμενη προσφορά τους κατά προτεραιότητα στους παλαιούς μετόχους· τη μείωση της ονομαστικής αξίας των μετοχών της εταιρείας χωρίς την έγκριση της γενικής συνέλευσης και, προκειμένου να υλοποιηθούν τα ανωτέρω, την τροποποίηση των καταστατικών εγγράφων της εταιρείας χωρίς την έγκριση της γενικής συνέλευσης;
            
         
               2)
            
            
               Αντιβαίνει η διάταξη την οποία εξέδωσε το High Court δυνάμει του άρθρου 9 του Credit Institutions (Stabilisation) Act 2010 σχετικά με την Irish Life and Permanent Group Holdings plc και την Irish Life and Permanent plc στο δίκαιο της Ευρωπαϊκής Ένωσης;
            
         
      (1)  Δεύτερη οδηγία 77/91/ΕΟΚ του Συμβουλίου, της 13ης Δεκεμβρίου 1976, περί συντονισμού των εγγυήσεων που απαιτούνται στα κράτη μέλη εκ μέρους των εταιρειών, κατά την έννοια του άρθρου 58 δεύτερη παράγραφος της συνθήκης, για την προστασία των συμφερόντων των εταίρων και των τρίτων με σκοπό να καταστούν οι εγγυήσεις αυτές ισοδύναμες όσον αφορά τη σύσταση της ανωνύμου εταιρείας και τη διατήρηση και τις μεταβολές του κεφαλαίου της (ΕΕ ειδ. έκδ. 06/001, σ. 230).